PROJEKTS

LATVIJAS REPUBLIKAS MINISTRU KABINETS

2018. gada Noteikumi Nr.

Rīgā (prot. Nr.   .§)

**Īpašās vides prasības mājputnu vai cūku intensīvai audzēšanai**

Izdoti saskaņā ar

likuma "Par piesārņojumu"

24.2 panta otro daļu

1. Noteikumi nosaka īpašās vides aizsardzības prasības šādām likuma "Par piesārņojumu" 1. pielikumā minētajām piesārņojošām darbībām:

1.1. fermām intensīvai mājputnu audzēšanai, kurās vietu skaits ir vairāk nekā 40 000 mājputniem;

1.2. fermām intensīvai cūku audzēšanai, kurās vietu skaits ir vairāk nekā 2000 gaļas cūkām, kuru svars pārsniedz 30 kilogramus;

1.3. fermām intensīvai cūku audzēšanai, kurās vietu skaits ir vairāk nekā 750 sivēnmātēm.

2. Prasības šo noteikumu 1. punktā minētajām darbībām norādītas šo noteikumu pielikumā ietvertajos secinājumos par labākajiem pieejamiem tehniskajiem paņēmieniem. Pielikumā noteikto labāko pieejamo tehnisko paņēmienu vietā piesārņojošās darbības veicējs var izmantot citus labākos pieejamos tehniskos paņēmienus, kas nodrošina vismaz līdzvērtīgu vides aizsardzības līmeni.

3. Prasības, kas norādītas šo noteikumu pielikumā, operatoram jāņem vērā, lai saņemtu A kategorijas piesārņojošas darbības atļauju (turpmāk – atļauja) saskaņā ar normatīvajiem aktiem, kas nosaka kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai.

4. Prasības, kas norādītas šo noteikumu pielikumā, Valsts vides dienests ņem vērā, izsniedzot atļauju.

5. Šo noteikumu pielikuma 3.1. apakšnodaļā minēto vides pārvaldības sistēmu ieviešanai ir ieteikuma raksturs.

6. Darbībām, kurām līdz šo noteikumu spēkā stāšanās brīdim ir jau izsniegtas atļaujas, Valsts vides dienests pārskata izsniegto atļauju nosacījumus un operators līdz 2021. gada 15. februārim nodrošina darbības atbilstību šo noteikumu pielikumā norādītajām prasībām.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards