**Ministru kabineta noteikumu projekta**

**“Īpašās vides prasības mājputnu vai cūku intensīvai audzēšanai”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Īpašās vides prasības mājputnu vai cūku intensīvai audzēšanai” (turpmāk – noteikumu projekts) mērķis ir pārņemt nacionālajā normatīvajā regulējumā Eiropas Savienības noteiktās prasības. Noteikumu projekts izstrādāts, lai atvieglotu darbu Valsts vides dienestam Eiropas Savienības noteikto prasību piemērošanā, izsniedzot un pārskatot piesārņojošas darbības atļaujas. Piesārņojošas darbības veicējiem līdz 2021. gada 15. februārim jānodrošina darbības atbilstība noteikumu projektā norādītajām prasībām. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts saskaņā ar likuma “Par piesārņojumu” 24.2 panta otro daļu.  Noteikumu projekts izstrādāts, lai pārņemtu 2017. gada 15. februārī pieņemto Eiropas Komisijas īstenošanas lēmumu 2017/302/ES, ar ko pieņem labāko pieejamo tehnisko paņēmienu (turpmāk – LPTP) secinājumusattiecībā uz mājputnu vai cūku intensīvo audzēšanu saskaņā ar Eiropas Parlamenta un Padomes direktīvu 2010/75/ES par rūpnieciskajām emisijām(turpmāk – EK īstenošanas lēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts, lai pārņemtu EK īstenošanas lēmuma prasības un stiprinātu LPTP juridisko ietvaru, līdz ar to atvieglojot prasību piemērošanu piesārņojošas darbības veicējiem, kā arī Valsts vides dienestam.  Līdz šim īpašas vides prasības mājputnu vai cūku intensīvai audzēšanai bija iekļautas Eiropas Komisijas vadlīniju dokumentā “Intensīvā mājputnu vai cūku audzēšana” (turpmāk – vadlīniju dokuments), taču vadlīniju dokumentam ir ieteikuma raksturs.  Pienākums piemērot vadlīniju dokumenta prasības noteikts gan likumā “Par piesārņojumu”, gan arī Ministru kabineta 2010. gada 30. novembra noteikumos Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”. Saskaņā ar likuma “Par piesārņojumu” 32. panta trešās daļas 2. punktu, jautājumu par A kategorijas piesārņojošas atļaujas izsniegšanu vai atļaujas nosacījumus pārskata, ja Eiropas Komisija ir izdevusi jaunus secinājumus par labākajiem pieejamiem tehniskajiem paņēmieniem šā likuma 1. pielikumā norādītajām piesārņojošām darbībām. Atļaujas nosacījumus pārskata četru gadu laikā no Eiropas Komisijas secinājumu izdošanas dienas. Atbilstoši šī panta 3.1 daļā noteiktajam, iepriekš minētajā gadījumā atļaujas nosacījumus var pārskatīt, atjaunot vai papildināt visā atļaujas darbības laikā.  Veicot piesārņojošas darbības atļaujas pārskatīšanu, ņem vērā visus jaunos vai atjauninātos LPTP secinājumus, kas piemērojami iekārtai un kas pieņemti saskaņā ar EK īstenošanas lēmumu pēc atļaujas piešķiršanas vai pēdējās pārskatīšanas.  Līdz ar to, noteikumu projektā ir ietverts regulējums, kas nosaka, ka iekārtas darbības atbilstība jānodrošina un atļaujas nosacījumi jāpārskata un nepieciešamības gadījumā jāatjaunina līdz 2021. gada 15. februārim.  Noteikumu projektā ietvertās prasības attiecas uz likuma „Par piesārņojumu” 1. pielikuma 6. daļas 6. punkta a), b) un c) apakšpunktos minētajām piesārņojošām darbībām (iekārtām), kurām nepieciešama A kategorijas piesārņojošas darbības atļauja: fermām intensīvai cūku un mājputnu audzēšanai, kurās ir vietu skaits:  a) vairāk nekā 40 000 mājputnu;  b) vairāk nekā 2000 gaļas cūku, kuru svars pārsniedz 30 kilogramus;  c) vairāk nekā 750 sivēnmāšu.  Ņemot vērā to, ka šīs prasības ir pieņemtas ar EK īstenošanas lēmumu, Eiropas Savienības dalībvalstīm netiek dota rīcības brīvība attiecībā uz šī lēmuma saturu.  Noteikumu projekta pielikumā iekļautie secinājumi par labākajiem pieejamiem tehniskajiem paņēmieniem mājputnu vai cūku intensīvai audzēšanai aptver šādus saimniecībā notiekošus procesus un darbības:   1. mājputnu un cūku barības vielu apsaimniekošana; 2. barības sagatavošana (smalcināšana, maisīšana un uzglabāšana); 3. mājputnu un cūku audzēšana (turēšana); 4. kūtsmēslu savākšana un uzglabāšana; 5. kūtsmēslu pārstrāde; 6. kūtsmēslu izkliedēšana; 7. kritušo dzīvnieku uzglabāšana.   Kopumā, EK īstenošanas lēmuma pielikumā ietverti 34 labākie pieejamie tehniskie paņēmieni, kas kopš šī EK īstenošanas lēmuma stāšanās spēkā ir saistoši visām ES dalībvalstīm, līdz ar to, iekļauti noteikumu projekta pielikumā.  Salīdzinot Eiropas Komisijas 2003. gada vadlīniju dokumentu par labākajiem pieejamajiem tehniskajiem paņēmieniem intensīvai cūku un mājputnu audzēšanai ar 2017. gada EK īstenošanas lēmumā noteikto, tajā iekļautas liela daļa no tām prasībām, kādas jau tika iekļautas iepriekš minētajā vadlīniju dokumentā, kā arī jaunas prasības:  1. Noteikti limiti amonjaka emisijām no dzīvnieku novietnēm un izdalītajam slāpeklim un fosforam atsevišķām cūku un mājputnu kategorijām.  Attiecībā uz paņēmieniem amonjaka emisiju samazināšanai, jau Eiropas Komisijas 2003. gada vadlīniju dokumentā bija aprakstīti risinājumi amonjaka emisiju samazināšanai. Nosacījumi amonjaka emisiju samazināšanai iekļauti arī Apvienoto Nāciju Organizācijas Eiropas Ekonomikas komisijas izstrādātajā 2014. gada pamatkodeksā par labu lauksaimniecības praksi amonjaka emisiju samazināšanas jomā, kas minēts EK īstenošanas lēmumā. Lai samazinātu kopējo izdalīto slāpekli un attiecīgi amonjaka emisijas, vienlaikus nodrošinot dzīvnieku vajadzības pēc barības vielām, EK īstenošanas lēmuma pielikumā iekļauti precizēti izdalītā slāpekļa samazināšanas tehniskie paņēmieni:   * Noteikti limiti amonjaka emisijām no dzīvnieku novietnēm un izdalītajam slāpeklim septiņām cūku un mājputnu kategorijām (noteikumu projekta pielikuma 5. tabula, ar LPTP saistītais kopējais izdalītais slāpeklis kilogramos uz dzīvnieka vietu gadā). * Noteikti limiti kopējam izdalītajam fosforam sešām cūku vai mājputnu kategorijām (noteikumu projekta pielikuma 8. tabula, ar LPTP saistītais kopējais izdalītais fosfors kilogramos uz dzīvnieka vietu gadā). * Precizēti ar LPTP saistītie emisiju līmeņi (LPTP-SEL) attiecībā uz amonjaka emisijām gaisā no katras cūku, dējējvistu, kā arī broileru novietnes (33. tabula, 35. tabula, 37. tabula). * Attiecībā uz izmaiņām atsevišķos līdz šim atsauces dokumentā noteiktajos labākajos tehniskajos paņēmienos, EK īstenošanas lēmuma pielikumā iekļauts jauns tehniskais paņēmiens kā samazināt amonjaka emisijas gaisā no šķidro kūtsmēslu krātuvēm – šķidro kūtsmēslu paskābināšana, kā arī ir izmaiņas tehniskajā paņēmienā attiecībā uz amonjaka emisiju samazināšanu gaisā no šķidro kūtsmēslu krātuvēm (arī kā paņēmiens šķidrmēslu pH samazināšanai, 58. tabula). Veiktas izmaiņas šķidro kūtsmēslu krātuves peldošo pārsegumu uzskaitījumā, piemēram, kā viens no peldošajiem pārsegumiem vairs nav iekļauta rapšu eļļa (18. tabula, 19. tabula, 23. tabula, 32. tabula, 45., 47., 48. tabula).   2. EK lēmuma pielikumā iekļautas prasības attiecībā uz monitoringa tehniskajiem paņēmieniem: slāpekļa un fosfora izdalīšanās monitoringa tehniskie paņēmieni, amonjaka un putekļu monitoringa tehniskie paņēmieni, gaisa attīrīšanas sistēmu monitoringa tehniskie paņēmieni (6.3. apakšnodaļa).   * Veicams visa ražošanas procesa amonjaka emisiju samazinājuma novērtējums vai aprēķins, izmantojot novietnē ieviestos LPTP (pielikuma 3.14. apakšnodaļa); * Veicams emisiju un procesa parametru monitorings, nosakot mēslos izdalīto kopējo slāpekli un kopējo fosforu: reizi gadā katrai dzīvnieku kategorijai veicot aprēķinu, izmantojot slāpekļa un fosfora masas bilanci, kas pamatojas uz uzņemto barību, izēdināmās barības kopproteīna saturu, kopējo fosforu un dzīvnieku produktivitāti un veicot novērtēšanu, izmantojot kūtsmēslu kopējā slāpekļa un kopējā fosfora analīzi (pielikuma 3.15. apakšnodaļa).   3. Paņēmieni putekļu, smaku un trokšņa emisiju samazināšanai  Iekļauti jauni paņēmieni putekļu emisiju samazināšanai: augu eļļas izsmidzināšana, jonizācija (3.8. apakšnodaļa, 14., 42. tabula).  Attiecībā uz trokšņa emisijām:   * iekļauti papildus paņēmieni, kā novērst vai – ja tas nav iespējams – samazināt trokšņa emisijas, ieviešot un īstenojot trokšņa pārvaldības plānu, kas ir vides pārvaldības sistēmas daļa un ietver protokolu, kurā norādītas veicamās darbības un laika grafiks; * trokšņa monitoringa protokolu, kā arī protokolu reaģēšanai uz notikumiem, kas saistīti ar troksni, trokšņa mazināšanas programmu, kas paredz noskaidrot trokšņa avotu vai avotus; * monitorēt trokšņa emisijas, raksturot, kādā mērā katrs avots ietekmē troksni, un īstenot novēršanas un/vai mazināšanas pasākumus; pārskatīt agrākos trokšņa incidentus un novēršanas pasākumus un izplatīt zināšanas par trokšņa incidentiem (3.7. apakšnodaļa).   Attiecībā uz smaku emisijām:   * iekļauti papildus paņēmieni, kā novērst vai – ja tas nav iespējams – samazināt smaku emisijas no fermas, ieviešot, īstenojot un regulāri pārskatot smaku pārvaldības plānu, kas ir vides pārvaldības sistēmas daļa un ietver protokolu, kurā norādītas veicamās darbības un laika grafiks; * smaku monitoringa protokolu, kā arī protokolu reaģēšanai uz traucējumiem, kas saistīti ar smakām, smaku profilakses un novēršanas programmu, kas izstrādāta, lai identificētu smaku avotu vai avotus, monitorētu smaku emisijas, raksturotu, kādā mērā katrs avots ietekmē smakas, un īstenotu novēršanas un/vai mazināšanas pasākumus; * pārskatīt agrākos smaku incidentus un novēršanas pasākumus un izplatīt zināšanas par smaku incidentiem (3.9. apakšnodaļa).   Šī noteikumu projekta pielikuma 33. punktā minētais smaku emisiju monitorings veicams, ievērojot nacionālajā normatīvajā regulējumā par piesārņojošas darbības izraisīto smaku noteikšanas metodēm, kā arī kārtību, kādā ierobežo šo smaku izplatīšanos noteikto.  Papildus šo noteikumu pielikuma 3.9. apakšnodaļā un 33. punktā noteiktajam, Latvijas nacionālajā normatīvajā regulējumā ir noteiktas prasības un nosacījumi piesārņojošajām darbībām, kuru veikšana izraisa traucējošu smaku, un šo darbību kontroles kārtība saskaņā ar Ministru kabineta 2014. gada 25. novembra noteikumiem Nr. 724 "Noteikumi par piesārņojošas darbības izraisīto smaku noteikšanas metodēm, kā arī kārtību, kādā ierobežo šo smaku izplatīšanos", tostarp, ja piesārņojošās darbības rezultātā piesārņojošo vielu emisija izraisa vai var izraisīt traucējošu smaku, operators izstrādā smaku emisijas limita projektu, ievērojot normatīvajos aktos par stacionāru piesārņojuma avotu emisijas limita projektu izstrādi minētos nosacījumus, ciktāl šie normatīvie akti nav pretrunā ar šiem noteikumiem, kā arī novērtē kopējo ietekmi, ņemot vērā blakus esošu operatoru radīto smaku emisiju.  4. Papildināts ar dažiem paņēmieniem efektīvai ūdens un enerģijas izmantošanai (piemēram, lietusūdens izmantošana atkārtotai tīrīšanai – 3.4. apakšnodaļā; siltummaiņu izmantošana efektīvai enerģijas izmantošanai – 3.6. apakšnodaļā).  Noteikumu projekta pielikuma 4., 13., 15. un 43. tabulā minētais tehniskais paņēmiens, kurš nosaka, ka jāizraugās pareizu dzīvnieku novietnes atrašanās vietu un telpisko plānojumu, lai nodrošinātu pietiekamu attālumu starp novietnēm un jutīgām zonām, var nebūt vispārizmantojams esošās novietnēs, vienlaikus ievērojot nacionālajā regulējumā par vispārīgajiem teritorijas plānošanas, izmantošanas un apbūves noteikumiem noteikto, ka plānojot cūku novietņu izvietojumu, ievēro nosacījumu, lai apkārtējā teritorijā 3 km rādiusā cūku blīvums nepārsniegtu 1500 dzīvnieku vienības. Šī prasība neattiecas uz cūku novietnēm, kurās tiek turētas piecas vai mazāk dzīvnieku vienības.  Ja nacionālajā normatīvajā regulējumā paredzētas stingrākas prasības, nekā Eiropas Savienības tiesību aktos (šajā gadījumā - EK īstenošanas lēmumā) noteikts, veicot attiecīgo prasību piemērošanu piesārņojošas darbības veicējam, jāņem vērā nacionālajā regulējumā noteiktās prasības.  EK īstenošanas lēmums Latvijā ir tieši transponējams nacionālajā normatīvajā regulējumā.  Atsevišķā, šajā noteikumu projektā noteiktajā gadījumā, konkrēti, noteikumu projekta pielikuma 25. tabulā minētajā tehniskajā paņēmienā noteiktais daļēji neatbilst nacionālajā normatīvajā regulējumā par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem noteiktajam, šajā gadījumā jāievēro EK īstenošanas lēmumā noteiktā prasība, jo īpaši, ja tā ir stingrāka, nekā nacionālajā normatīvajā regulējumā noteikts. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Zemkopības ministrija, Valsts vides dienests, Latvijas Cūku audzētāju asociācija un Latvijas Olu ražotāju asociācija. |
| 4. | Cita informācija | Aptaujājot citu Eiropas Savienības dalībvalstu ekspertus, iegūta informācija par to, kā EK īstenošanas lēmumu par LPTP pārņem Zviedrija, Somija, Igaunija, Lietuva, Luksemburga un Spānija.  Zviedrijā visi LPTP secinājumu dokumenti ieviesti kā vispārīgi saistoši noteikumi. Ar LPTP saistītie emisiju līmeņi tiek piemēroti kā saistošas emisiju robežvērtības un pārējais LPTP secinājumu teksts tiek izmantots kā "atsauce" atļauju izsniegšanas procesā. Operatoram ir pienākums paziņot un izskaidrot kompetentajai iestādei, kā tiek izpildīts pārējais LPTP secinājumu dokuments. Ja kompetentā iestāde neapstiprina, tā veic darbības un uzliek operatoram par pienākumu veikt nepieciešamās izmaiņas.  Igaunija, Somija, Lietuva, Luksemburga un Spānija nacionālajā normatīvajā regulējumā normu par LPTP piemērošanu ir pārņēmušas kā vispārēju normu, pārņemot rūpniecisko emisiju direktīvā noteiktās prasības, konkrētos LPTP secinājumus padarot saistošus atļauju piešķiršanas procesā.  Igaunijā, saskaņā ar EK īstenošanas lēmumu, tiks pārskatītas un atjauninātas prasības attiecībā uz integrētajām atļaujām intensīvai mājlopu vai cūku audzēšanai, pārskatot arī atļaujās noteikto, lai 4 gadu laikā nodrošinātu atbilstību EK īstenošanas lēmumā noteiktajiem emisijas līmeņiem, kas saistīti ar labākajiem pieejamajiem tehniskajiem paņēmieniem.  Igaunijā jau pašlaik tiek pārskatītas integrētās atļaujas mājputnu vai cūku intensīvai audzēšanai. Atļauju pārskatīšanas procesam iespējams sekot līdzi, izmantojot vides lēmumu sistēmu KOTKAS (<https://kotkas.envir.ee/permit_registry/index>).  Prasības attiecībā uz integrētām atļaujām Igaunijā noteiktas, pamatojoties uz Igaunijas nacionālo regulējumu - likumu par rūpnieciskajām emisijām (pieejams šeit: <https://www.riigiteataja.ee/en/eli/511102017002/consolide>) un atbilstošo atsauces dokumentu par mājputnu vai cūku intensīvu audzēšanu. Vispārīgi nozarei saistošie noteikumi netiek izstrādāti. Igaunija atteicās izveidot vispārējus saistošus noteikumus mājputnu un cūku intensīvai audzēšanai, uzskatot, ka šo darbību joma ir pietiekami reglamentēta ar EK īstenošanas lēmumu.  Somijā EK īstenošanas lēmums netiek ieviests nacionālajā normatīvajā regulējumā. Somijas Vides aizsardzības normatīvais akts noteic, ka Rūpniecisko emisiju direktīvā minēto iekārtu vides atļaujām jāatbilst LPTP secinājumiem. Šo atbilstību pārbaudīs pēc jaunajiem LPTP secinājumiem.  LPTP atsauces dokumenti un secinājumi nav tieši pārņemti Lietuvas nacionālajā normatīvajā regulējumā.  Lietuva atsauces dokumentos un EK īstenošanas lēmumā iekļautos nosacījumus pārceļ uz piesārņojošas darbības atļaujām (jo īpaši nosacījumus attiecībā uz emisiju robežvērtībām), tādējādi atsauces dokumentos un EK īstenošanas lēmumos iekļautos nosacījumus padarot saistošus piesārņojošas darbības operatoriem, lai operatori varētu vieglāk izprast prasības, rast iespēju tos īstenot un inspektoram pēc tam iespēja būtu vieglāka atbilstības pārbaude (veicot pārbaudes tiek izmantots 2013. gada IMPEL vadlīniju dokuments – rokasgrāmata intensīvai cūku audzēšanai: https://www.impel.eu/wp-content/uploads/2016/08/guidance-book-piggeries-jan-2013-def-JVMN090813-1.pdf).  Luksemburgā un Spānijā norma par LPTP secinājumu piemērošanu ir iekļauta nacionālajā normatīvajā regulējumā par atļauju izsniegšanu, atsevišķi pa jomām neizdalot. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās normas šobrīd attiecināmas uz 36 piesārņojošas darbības veicējiem Latvijā.  Pamatojoties uz Vides pārraudzības valsts biroja tīmekļvietnē (<http://www.vpvb.gov.lv/data/files/ippc/A_Uznem_Saraksts_20122017.pdf>) pieejamo informāciju 2017. gadā, Latvijā kopumā bija reģistrēti 36 piesārņojošās darbības uzņēmumi, kas nodarbojas ar intensīvu cūku un mājputnu audzēšanu un kuriem nepieciešama A kategorijas atļauja, saskaņā ar likumā “Par piesārņojumu” noteikto.  Latvijā 2017. gadā bija reģistrēti seši uzņēmumi/fermas intensīvai mājputnu audzēšanai ar vietu skaitu vairāk nekā 40 000 mājputniem, atbilstoši likuma “Par piesārņojumu” 1. pielikuma 6. daļas 6. punkta a) apakšpunktā noteiktajam un 30 uzņēmumi/fermas intensīvai cūku audzēšanai ar vietu skaitu vairāk nekā 2000 gaļas cūku, kuru svars pārsniedz 30 kilogramus, tajā skaitā arī fermas, kurās vietu skaits ir vairāk nekā 750 sivēnmātēm, atbilstoši šī likuma 1. pielikuma 6. daļas 6. punkta b) un c) apakšpunktā noteiktajam. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzama būtiska noteikumu projekta tiesiskā regulējuma ietekme uz uzņēmējdarbības vidi un tautsaimniecību kopumā.  Sabiedrības grupām un institūcijām noteikumu projekta tiesiskais regulējums kopumā nemaina tiesības un pienākumus, kā arī veicamās darbības.  Noteikumu projekta regulējums neparedz ieviest izmaiņas administratīvajās procedūrās.  Sagaidāmā noteikumu projekta tiesiskā regulējuma ietekme uz vidi:  Noteikumu projektā iekļautie nosacījumi nodrošinās vides aizsardzības prasību īstenošanu, tai skaitā radīs kvalitatīvāku dzīves vidi iekārtas darbības rezultātā samazinot piesārņojošo vielu emisijas vidē, kā arī iespējamu izejvielu un citu resursu ietaupījumu, nodrošinot ekonomiskāku ražošanas procesu veikšanu iekārtā.  Paredzamā tiesiskā regulējuma ietekme uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem:  Noteikumu projekts attiecināms tikai uz tiem komersantiem Latvijā, kas nodarbojas ar mājputnu vai cūku intensīvu audzēšanu un kuriem atbilstoši likumā “Par piesārņojumu” noteiktajam ir nepieciešama A kategorijas piesārņojošas darbības atļauja.  Noteikumu projekta pielikumā noteikto labāko pieejamo tehnisko paņēmienu vietā piesārņojošās darbības veicējs var izmantot citus labākos pieejamos tehniskos paņēmienus, kas nodrošina vismaz līdzvērtīgu vides aizsardzības līmeni.  Prasības, kas norādītas šo noteikumu pielikumā, operatoram jāņem vērā, lai saņemtu A kategorijas piesārņojošas darbības atļauju saskaņā ar normatīvajiem aktiem, kas nosaka kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai, savukārt Valsts vides dienests šīs prasības ņem vērā izsniedzot A kategorijas piesārņojošas darbības atļauju. Atbilstība prasībām jānodrošina un atļaujas nosacījumi jāpārskata un, nepieciešamības gadījumā, jāatjaunina līdz 2021. gada 15. februārim.  Tiesiskā regulējuma kopējā ietekme uz Nacionālā attīstības plāna rādītājiem mikrolīmenī vai makrolīmenī objektīvi varētu būt izvērtējama tikai pēc 2021. gada 15. februāra.  Noteikumu projektā noteiktās prasības veicinātu Nacionālā attīstības plānā noteiktā rīcības virziena “Augstražīga un eksportspējīga ražošana un starptautiski konkurētspējīgi pakalpojumi” 4. mērķa “Nepārsniegt ilgtermiņa attīstību nodrošinošu vidē nonākošā piesārņojuma un siltumnīcefekta gāzu apjomus” rādītāju sasniegšanu, samazinot intensīvās lauksaimniecības radītās piesārņojošo vielu emisijas un radīto atkritumu daudzumu. Šajā rīcības virzienā ir noteikts, ka ir nepieciešams atbalstīt jaunu tehnoloģiju ieviešanu un resursu racionālu izmantošanu, tādējādi samazinot piesārņojošo vielu emisiju enerģētikas, rūpniecības, transporta un lauksaimniecības nozarēs, kā arī mājsaimniecībās.  Būtiskākais mērķa sasniegšanas rādītājs, ko pozitīvi varētu ietekmēt noteikumu projektā noteikto prasību īstenošana būtu kopējā amonjaka emisiju samazināšana ilgtermiņā, tādējādi samazinot valsts kopējo gaisa piesārņojošo vielu emisiju apjomu.  Paredzama netieša, bet pozitīva noteikumu projekta tiesiskā regulējuma ietekme uz Nacionālā attīstības plānā noteiktā rīcības virziena “Dabas un kultūras kapitāla ilgtspējīga apsaimniekošana” atsevišķu mērķa rādītāju sasniegšanu.  Noteikumu projekta tiesiskā regulējuma ietekme uz konkurenci nav paredzēta. Noteikumu projektā noteiktās prasības neparedz ierobežojumus konkurencei.  Saskaņā ar noteikumu projektā noteikto, komersantam ir dota iespēja labāko pieejamo tehnisko paņēmienu vietā izvēlēties izmantot arī citus labākos pieejamos tehniskos paņēmienus, kas nodrošina vismaz līdzvērtīgu vides aizsardzības līmeni.  Ņemot vērā, ka prasības attiecināmas un piemērojamas konkrētiem piesārņojošas darbības veidiem visā Eiropas Savienībā, ietekme uz konkurenci vērtējama kā nebūtiska.  Noteikumu projekta tiesiskā regulējuma ietekme uz veselību nav paredzēta, bet netieša ietekme varētu būt vērtējama kā pozitīva, ņemot vērā intensīvās lauksaimniecības radītā vides piesārņojuma samazināšanos ilgtermiņā, saimnieciskajā darbībā piemērojot labākos pieejamos tehniskos paņēmienus atbilstoši noteikumu projekta pielikumā noteiktajam.  Noteikumu projekta tiesiskā regulējuma kopējā ietekme uz nevalstiskajām organizācijām vērtējama kā nebūtiska. Noteikumu projekta izstrādē paredzēts iesaistīt nozaru nevalstiskās organizācijas. Lai pēc iespējas objektīvāk būtu iespējams novērtēt tiesiskā regulējuma ietekmi uz uzņēmējdarbības vidi un lai pēc iespējas kvalitatīvāk būtu iespējams veikt atbilstības prasību izmaksu monetāro novērtējumu, nepieciešama nozaru nevalstisko organizāciju līdzdalība noteikumu projekta izstrādes un saskaņošanas procesā. |
| 3. | Administratīvo izmaksu monetārs novērtējums | Noteikumu projekts šo jomu neskar, jo jaunais regulējums neparedz ieviest izmaiņas administratīvajās procedūrās, kā arī netiek paredzēts ieviest jaunas administratīvās procedūras. |
| 4. | Atbilstības izmaksu monetārs novērtējums | Lai nodrošinātu noteikumu projektā ietverto atbilstības prasību izpildi, komersantiem Latvijā, kas nodarbojas ar intensīvo mājputnu un cūku audzēšanu līdz 2021. gada 15. februārim jānodrošina iekārtas darbības atbilstība, piemērojot labākos pieejamos tehniskos paņēmienus atbilstoši noteikumu projekta pielikumā noteiktajam. Tādējādi paredzams, ka tiem komersantiem Latvijā, kas savlaicīgi nav veikuši nepieciešamos pasākumus labāko pieejamo tehnisko paņēmienu prasību ieviešanā savā saimnieciskajā darbībā, jaunāku tehnoloģiju ieviešanas procesā varētu rasties izmaksas, kas vērtējamas un aprēķināmas individuāli katram komersantam, līdz ar to pašreiz nav iespējams objektīvi novērtēt kopējās atbilstības izmaksas.  Katram no komersantiem, kuriem nepieciešama jaunāku tehnoloģiju ieviešana, kopējās atbilstības izmaksas būtu vienreizējs ieguldījums ilgtermiņā vides aizsardzības prasību nodrošināšanai. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts satur normas, kas izriet no 2017. gada 15. februāra Eiropas Komisijas īstenošanas lēmuma 2017/302/ES, ar ko pieņem labāko pieejamo tehnisko paņēmienu (LPTP) secinājumusattiecībā uz mājputnu vai cūku intensīvo audzēšanu saskaņā ar Eiropas Parlamenta un Padomes direktīvu 2010/75/ES par rūpnieciskajām emisijām.  Ņemot vērā, ka saskaņā ar direktīvas 2010/75/ES 21. panta 3. daļā noteikto, četru gadu laikā pēc lēmuma par LPTP secinājumiem publicēšanas kompetentajai iestādei ir jāpārskata un, ja nepieciešams, jāatjaunina visi piesārņojošas darbības atļaujas nosacījumi, noteikumu projektā ir noteikts, ka iekārtas darbības atbilstība jānodrošina un atļaujas nosacījumi jāpārskata un nepieciešamības gadījumā jāatjaunina līdz 2021. gada 15. februārim. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 2017. gada 15. februāra Eiropas Komisijas īstenošanas lēmums 2017/302/ES, ar ko pieņem labāko pieejamo tehnisko paņēmienu (LPTP) secinājumusattiecībā uz mājputnu vai cūku intensīvo audzēšanu saskaņā ar Eiropas Parlamenta un Padomes direktīvu 2010/75/ES par rūpnieciskajām emisijām.  Eiropas Parlamenta un Padomes 2010. gada 24. novembra direktīva 2010/75/ES par rūpnieciskajām emisijām (piesārņojuma integrēta novēršana un kontrole). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes 2010. gada 24. novembra direktīvas 2010/75/ES par rūpnieciskajām emisijām (piesārņojuma integrēta novēršana un kontrole) 21. panta 3. punkts | Noteikumu 8. punkts | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma 1. nodaļa | Pielikuma 3. nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.1. punkts | Pielikuma 3.1. apakšnodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.2. punkts | Pielikuma 3.2. apakšnodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.3. punkts | Pielikuma 3.3. apakšnodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.4. punkts | Pielikuma 3.4. apakšnodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.5. punkts | Pielikuma 3.5. apakšnodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.6. punkts | Pielikuma 3.6. apakšnodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.7. punkts | Pielikuma 3.7. apakšnodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.8. punkts | Pielikuma 3.8. apakšnodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.9. punkts | Pielikuma 3.9. apakšnodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.10. punkts | Pielikuma 3.10. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.11. punkts | Pielikuma 3.11. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.12. punkts | Pielikuma 3.12. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.13. punkts | Pielikuma 3.13. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.14. punkts | Pielikuma 3.14. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  1.15. punkts | Pielikuma 3.15. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  2. nodaļa | Pielikuma 5. nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  4. nodaļa | Pielikuma 6. nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  4.1., 4.2., 4.3., 4.4. un 4.5. punkts | Pielikuma 6.1.  apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  4.6., 4.7. un 4.8.  punkts | Pielikuma 6.2.  apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  4.9. punkts | Pielikuma 6.3. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  4.10. un 4.11. punkts | Pielikuma 6.4. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  4.12. punkts | Pielikuma 6.5. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Lēmuma 2017/302/ES pielikuma  4.13. punkts | Pielikuma 6.6. apakš-nodaļa | ES tiesību akta normas noteikumu projektā tiek pārņemtas pilnībā | Netiek noteiktas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Ar noteikumu projektu transponējamās tiesību normas neparedz rīcības brīvību dalībvalstīm. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) sadaļā “Sabiedrības līdzdalība” publiskots paziņojums par sabiedrības līdzdalības iespējām noteikumu projekta izstrādes procesā, kā arī 2018. gada 26. martā tika organizēta sanāksme ar nozaru nevalstisko organizāciju pārstāvjiem (Latvijas Cūku audzētāju asociācija un Latvijas Olu ražotāju asociācija) un komersantiem, līdz ar to ieinteresētajām personām nodrošināta savlaicīga iespēja izteikt savu viedokli un sniegt priekšlikumus. |
| 2. | Sabiedrības līdzdalība projekta izstrādē | Noteikumu projekts 2018. gada 6. jūlijā ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv), aicinot ieinteresētajām personām izteikt viedokli un sniegt priekšlikumus. |
| 3. | Sabiedrības līdzdalības rezultāti | Saņemtie priekšlikumi pēc izvērtēšanas tiks iestrādāti noteikumu projektā vai arī tiks sniegts pamatojums, kāpēc sabiedrības priekšlikumi nav iekļaujami noteikumu projektā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta prasību izpildi nodrošinās Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts vides dienests jau pašreiz pilda likumā “Par piesārņojumu” un Ministru kabineta 2010. gada 30. novembra noteikumos Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” noteiktās funkcijas.  Ar noteikumu projekta pieņemšanu kā juridiski saistošas tiks noteiktas normas par labāko pieejamo tehnisko paņēmienu piemērošanu, kas nozīmē, ka tiks noteikts juridisks ietvars piesārņojošas darbības atļaujas izsniegšanai. Līdz šim iestādes ir ņēmušas vērā Eiropas Komisijas izstrādātās vadlīnijas nozares dokumentiem, kurā netiek izvirzītas tiešas juridiskas saistības piesārņojošas darbības veicējam – operatoram. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Ilgaža 67026513

[sanda.ilgaza@varam.gov.lv](mailto:sanda.ilgaza@varam.gov.lv)